Държавен вестник, бр. 48, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  48
чл. 21 от Правилника за прилагане на Закона 
за публичните предприятия (ППЗПП);
10. събира, обобщава и предоставя на 
Министерството на финансите информация 
за очакваните приходи в бюджета от наеми, 
както и информация за прогнозните резултати 
за публичните предприятия от сектор „Дър­
жавно управление“ за съответния тригодишен 
програмен период;
11. изготвя становища и дава предложения 
за начина на гласуване по въпроси, включени 
в дневния ред на общите събрания на публич­
ните предприятия – търговски дружества с 
повече от 50 на сто държавно участие, в които 
министърът упражнява правата на държавата 
като съдружник/акционер;
12. подготвя и организира представянето на 
необходимите документи във връзка с провеж­
дането от АППК на конкурсните процедури 
за избор на членове на органите за управле­
ние и контрол на публичните предприятия, 
категоризирани като „големи“ – изиск­вания 
към кандидатите, критериите за подбор, 
критериите и методиката за оценка на кан­
дидатите и др.;
13. организира и участва в провеждането 
на конкурсни процедури за избор на членове 
на органи на управление и контрол в пуб­
личните предприятия, в които министърът е 
орган, упражняващ правата на държавата в 
капитала, при условията на ЗПП и ППЗПП;
14. подготвя проекти на договори за въз­
лагане на управлението и надзора с члено­
вете на органите за управление и контрол в 
публичните предприятия, както и проекти 
на договори за възлагане на ликвидацията, 
и води регистър на договорите;
15. осъществява контрол върху определяне­
то на възнагражденията на органите за управ­
ление и контрол в публичните предприятия 
и мониторинг върху средствата за работна 
заплата; изготвя периодични анализи по от­
делни публични предприятия на формираните 
средства за работна заплата и критерии, съоб­
разно които се оценяват достигнатите нива 
на работни заплати;
16. сътрудничи на АППК при разработва­
нето на Политиката за участието на държа­
вата в публичните предприятия или нейната 
актуализация в рамките на своята компетент­
ност, както и при изготвянето на годишен 
обобщен аналитичен доклад за публичните 
предприятия;
17. организира и подпомага дейността на 
министъра по прекратяване чрез ликвидация 
на публичните предприятия – еднолични 
търговски дружества, в които министърът уп­
ражнява правата на едноличен собственик на 
капитала, както и при вземането на решения 
за прекратяване на процедура по ликвидация 
и продължаване дейността на публичните 
предприятия или тяхното преобразуване;
18. подготвя необходимите документи във 
връзка с процедурата по ликвидация на пуб­
личните предприятия – еднолични търговски 
дружества, в които министърът упражнява 
правата на едноличен собственик на капитала 
(проекти на протоколни решения, на договори 
за възлагане на ликвидацията, на допълнител­
ни споразумения и др.); оказва методическа 
помощ на ликвидаторите; дава становища по 
годишните им финансови отчети, включител­
но начален и краен баланс в ликвидация, и 
подготвя необходимите документи с оглед на 
вземане на решение от министъра;
19. събира, обработва и предоставя ин­
формацията за производствата по несъстоя­
телност;
20. организира в изпълнение на изисква­
нията на чл. 717а, ал. 2 от ТЗ оповестяването 
на обявленията на синдиците за продажба на 
имущество от масата на несъстоятелността 
в специалния бюлетин към Министерството, 
както и обявленията за продажба на заложе­
но имущество – в специалния бюлетин на 
Министерството (чл. 37, ал. 5 от Закона за 
особените залози);
21. координира разпределението на утвър­
дените с държавния бюджет за съответната 
година средства за изпълнение на дейностите 
по Постановление № 74 на Министерския съвет 
от 1998 г. за ликвидиране на последствията от 
добива и преработката на уранова суровина, по 
Постановление № 140 на Министерския съвет 
от 1992 г. за преструктуриране на рудодобива и 
поетапно закриване на неефективни производ­
ствени мощности и по Постановление № 195 на 
Министерския съвет от 2000 г. за техническа 
ликвидация, консервация и преодоляване на 
вредните последици при прекратяване или 
ограничаване на производствената дейност 
във въгледобива;
22. организира и координира дейността 
на междуведомствените експертни съвети 
и на Консултативния съвет за приемане и 
контрол по изпълнението на задания, про­
екти и програми за техническа ликвидация 
и/или консервация на неефективни обекти и 
производствени мощности във въгледобива, 
уранодобива и рудодобива, рекултивация на 
засегнатите земи, мониторинг и др.;
23. участва в осъществяването на контрола 
по целевото изразходване на средствата от 
държавния бюджет, свързани с техническата 
ликвидация, рекултивация, мониторинг и 
ликвидиране на последствията от миннодо­
бивната дейност на обекти и производствени 
мощности във въгледобива, уранодобива и 
рудодобива;
24. организира и координира дейността на 
Министерството в областта на правителстве­
ната политика за осигуряване на здравословни 
и безопасни условия на труд;